
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00074/2014-04
20.06.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 20.06.2014. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19][bookmark: OLE_LINK27][bookmark: OLE_LINK28][bookmark: OLE_LINK23][bookmark: OLE_LINK24]Утврђује се да УНИВЕРЗИТЕТ У НИШУ-ФАКУЛТЕТ СПОРТА И ФИЗИЧКОГ ВАСПИТАЊА са седиштем у УЛ. ЧАРНОЈЕВИЋЕВА БР.10 А, НИШ, ПИБ: 101756222, Матични број: 17265962,  испуњава прописане стандарде за акредитацију студијског програма МАС1 - ФИЗИЧКО ВАСПИТАЊЕ И СПОРТ у оквиру поља друштвено-хуманистичких наука и то за 150 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НИШУ-ФАКУЛТЕТ СПОРТА И ФИЗИЧКОГ ВАСПИТАЊА са седиштем у УЛ. ЧАРНОЈЕВИЋЕВА БР.10 А, НИШ, је дана 15.1.2014. године поднела захтев за акредитацију студијског програма МАС1 - ФИЗИЧКО ВАСПИТАЊЕ И СПОРТ у оквиру поља друштвено-хуманистичких наука под бројем 612-00-00074/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НИШУ-ФАКУЛТЕТ СПОРТА И ФИЗИЧКОГ ВАСПИТАЊА и предлог одлуке, достављени су Комисији за акредитацију и проверу квалитета.
Студијски програм садржи све елементе предвиђене Законом и стандардима и има предвиђен број ЕСПБ. Образовање за стицање стручног назива Мастер професор физичког васпитања и спорта траје једну годину (два семестра) са укупним обимом од 60 ЕСПБ. Студијски програм обезбеђује стицање компетенција за јасно и препознатљиво занимање. Сврха је ваљано формулисана у складу са основним циљевима и задацима. Циљеви студијског програма омогућавају постизање адекватних компетенција. Они укључују развој стваралачких способности и овладавање различитим практичним вештинама, које су неопходне за обављање професионалног рада у спорту и физичком васпитању. Прецизно су наведене опште и предметно-специфичне способности које студенти стичу  током студија.
Јасно је дефинисана структура курикулума која садржи расподелу обавезних и изборних предмета по семестрима, са фондом часова предавања, вежби, других облика наставе и студијског истраживачког рада, као активне наставе; број часова оптерећења за студенте, број часова укупног оптерећења и број ЕСПБ за сваки предмет. Студијски програм се реализује кроз 600 часова активне наставе. Курикулум студијског програма траје једну годину (2 семестра и носи 60 ЕСПБ). Опис предмета садржи назив, тип предмета, годину и семестар студија, број ЕСПБ, предуслове за упис предмета, циљ и садржај предмета, исход процеса учења, литературу за припрему испита, методе за извођење наставе, начин провере знања, начин полагања испита и оцењивања. Предмети студијског програма су подељени у две целине и то: обавезни предмети и изборни предмети. Испуњен је критеријум да су од укупног броја часова активне наставе више од 50% часови предавања и вежби, а од тог броја, више од 50% су часови предавања. Број часова активне наставе и часова предавања за ниво мастер академских студија је одговарајући.
Програм је сачињен као наставак основних академских студија, обухвата сазнања која су систематизована у обавезне и изборне предмете. Као таква представљају један целовит и свеобухватан програм који задовољава све критеријуме савременог система научних сазнања. Студијски програм мастер академских студија представља наставак образовања после студијског програма основних академских студија. Студијски програм је усаглашен са више акредитованих програма иностраних високошколских установа, пре свега европског образовног простора
Број студената за упис (150) је према расположивим просторним капацитетима оптималан. На студијски програм се могу уписати студенти који су завршили основне академске студије из научно-образовне области физичко васпитање и спорт. За коначно рангирање студената битна је постигнута средња оцена на основним академским студијама, док су додатни услови прописани Правилником о упису студената и Правилником о завршном мастер раду.
Студенти са сваким положеним испитом стичу адекватан број ЕСПБ. Сваки предмет има исказан одговарајући број ЕСПБ. Утврђен је број бодова за сваки предмет и дат је опис методологије јединствене на Установи. Оцена на испиту се формира збиром пондерисаног броја поена остварених у свим облицима наставних обавеза. Студент има могућност да за сваки предмет акумулира оцену кроз предиспитне обавезе и испит. Испоштован је критеријум да у предиспитном делу студент може стећи од 30 до максималних 70 поена. Сваки предмет има јасан начин стицања поена.
Величина група одговара Допуни стандарда за акредитацију студијских програма. Студенти су на вежбама распоређени у групама по 25 студената док су на предавањима подељени у групама по 50 студената.
За реализацију студијског програма ангажованo је 17 наставника, 14 у сталном радном односу и 3 наставника по уговору. Према оптерећености број наставника у потпуности испуњава услове стандарда акредитације. Установа на овом студијском програму у сталном радном односу има преко 50% наставника у звању доктора наука. Укупан број сарадника ангажованих на факултету износи 4, који су у пуном радном односу. Квалификације наставника и сарадника одговарају њиховим задужењима у наставном процесу.
Факултет располаже одговарајућим простором за извођење студијскoг програмa. Настава на студијском програму се обавља у две смене и тај простор је у складу са захтевима овог стандарда. Укупна бруто површина у установи 10.913,78 m2 док је укупна површина за извођење наставе 898,94 m2 а укупан број студената 100. Факултет је у складу са потребама студијског програма обезбедио одговарајућу техничку опрему, справе, реквизите, видео бимове, пројекторе, рачунаре, лабораторијску опрему, интернет технологију и др. Библиотека Факултета располаже одговарајућим бројем уџбеника и књига релевантних за реализацију овог студијског програма. Установа је обезбедила покривеност свих предмета одговарајућом литературом
Контрола квалитета студијског програма Мастер студија Физичког васпитања и спорта обухвата редовно и систематично праћење његове реализације и предузимање мера за унапређење квалитета у погледу курикулума, наставе, наставног особља, оцењивања студената, уџбеника и литературе и спроводи се у складу са Правилником о стандардима за самовредновање и оцењивање квалитета. Комисија за квалитет има 12 чланова од тога су три студента.     
Kомисија за акредитацију и проверу квалитета, утврдила је да високошколска установа УНИВЕРЗИТЕТ У НИШУ-ФАКУЛТЕТ СПОРТА И ФИЗИЧКОГ ВАСПИТАЊА  за студијски програм МАС1 - ФИЗИЧКО ВАСПИТАЊЕ И СПОРТ  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21][bookmark: _GoBack]УНИВЕРЗИТЕТ У НИШУ-ФАКУЛТЕТ СПОРТА И ФИЗИЧКОГ ВАСПИТАЊА са седиштем у УЛ. ЧАРНОЈЕВИЋЕВА БР.10 А, НИШ, ПИБ: 101756222, Матични број: 17265962, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  МАС1 - ФИЗИЧКО ВАСПИТАЊЕ И СПОРТ у оквиру поља друштвено-хуманистичких наука и то за 150 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

